**DĖL ROKIŠKIO RUDOLFO LYMANO MUZIKOS MOKYKLOS STRUKTŪROS PERTVARKYMO**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos biudžetinių įstaigų įstatymo 4 straipsnio 3 dalies 4 punktu, Lietuvos Respublikos švietimo įstatymo 44 straipsnio 2 ir 6 dalimis, Rokiškio rajono savivaldybės tarybos 2020 m. vasario 27 d. sprendimu Nr. TS-44 „Dėl sutikimo reorganizuoti Rokiškio choreografijos mokyklą“, Rokiškio rajono savivaldybės taryba n u s p r e n d ž i a:

1. Pertvarkyti 2020 m. rugpjūčio 28 d. Rokiškio Rudolfo Lymano muzikos mokyklos struktūrą:

1.1. įsteigti Choreografijos skyrių;

1.2. vykdyti pradinio šokio formalųjį švietimą papildančio ugdymo, pagrindinio šokio formalųjį švietimą papildančio ugdymo ir meninės saviraiškos programas.

2. Nustatyti, kad Rokiškio rajono savivaldybės administracijos Švietimo, kultūros ir sporto skyrius yra atsakingas už šio sprendimo įgyvendinimą.

Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Danutė Kniazytė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO RUDOLFO LYMANO MUZIKOS MOKYKLOS STRUKTŪROS PERTVARKYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pertvarkyti Rokiškio Rudolfo Lymano muzikos mokyklos struktūrą ir įsteigti Choreografijos skyrių.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos švietimo įstatymas.

**Sprendimo projekto esmė.**

Vadovaujantis Rokiškio rajono savivaldybės tarybos 2020 m. vasario 27 d. sprendimu Nr. TS-44 „Dėl sutikimo reorganizuoti Rokiškio choreografijos mokyklą“ numatoma reorganizuoti Rokiškio choreografijos mokyklą, prijungiant ją prie Rokiškio Rudolfo Lymano muzikos mokyklos, todėl Rokiškio Rudolfo Lymano muzikos mokyklos struktūra 2020 m. rugpjūčio 28 d. bus pertvarkyta ir įsteigtas Choreografijos skyrius; pradėtos vykdyti pradinio šokio formalųjį švietimą papildančio ugdymo, pagrindinio šokio formalųjį švietimą papildančio ugdymo ir meninės saviraiškos programas.

Šiame skyriuje bus vykdomos pradinio šokio formalųjį švietimą papildančio ugdymo, pagrindinio šokio formalųjį švietimą papildančio ugdymo ir meninės saviraiškos programos. Kiekvienais metais jas lanko 206–217 mokinių.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio choreografijos mokyklos perduotų funkcijų vykdymo užtikrinimas; racionalus savivaldybės lėšų naudojimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Optimizuotas Rokiškio choreografijos mokyklos ir Rokiškio Rudolfo Lymano muzikos mokyklos valdymas, užtikrinant kokybišką mokyklai priskirtų funkcijų vykdymą, siekiant geresnės ugdymo kokybės bei efektyvesnio išteklių naudojimo.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vyriausioji specialistė Danutė Kniazytė